b'\n_START_ARTICLE_\nFranti\xc5\xa1ek Je\xc5\xbe\n_START_SECTION_\n\xc5\xa0portna kariera\n_START_PARAGRAPH_\nV svetovnem pokalu je debitiral kot sedemnajstletnik leta 1987. Na prvi tekmi Novoletne turneje v Oberstdorfu je \xc5\xbee osvojil 25. mesto._NEWLINE_V kanadskem Thunder Bayu je bil \xc5\xbee 12., v Sapporu je bil \xc5\xbee \xc5\xa1esti. Prve stopni\xc4\x8dke je osvojil v Garmisch - Partenkirchnu, ko je osvojil 3. mesto. V Bischofshofnu pa je osvojil prvo zmago. Nato je do konca sezone 1989/90 osvojil \xc5\xa1e tri. V skupnem se\xc5\xa1tevku svetovnega pokala je bil peti._NEWLINE_Po nekoliko slab\xc5\xa1i sezoni 1990/91 je sledila olimpijska. V svetovnem pokalu je bil desetkrat med deseterico, najvi\xc5\xa1je v Sapporu, kjer je bil tretji. Na olimpijskih igrah v Albertvillu leta 1992 je s \xc4\x8de\xc5\xa1ko ekipo osvojil bronasto medaljo na veliki skakalnici._NEWLINE_Na svetovnem prvenstvu v Falunu leta 1993, kjer je \xc4\x8de\xc5\xa1ka ekipa tekmovala izjemoma s slova\xc5\xa1kim skakalcem \xc5\xa0vagerkom, je osvojil srebrno medaljo._NEWLINE_Po olimpijskih igrah v Naganu leta 1998 se je pri komaj 28 letih upokojil.\n_START_SECTION_\nTrenerska kariera\n_START_PARAGRAPH_\nLeta 2000 je postal pomo\xc4\x8dnik glavnega trenerja \xc4\x8de\xc5\xa1ke reprezentance, vendar je polo\xc5\xbeaj zapustil po 9 mesecih. Nato je delal kot mened\xc5\xbeer Jakuba Jande.'